2Baba

Innocent Ujah Idibia  MON (ku ma bi ọjọ k'ochu ẹkẹla nolu ọjọ mẹgwẹjọ efu ọdọ 1975), ku ma mọ ri 2Baba, chi akeli Nijiria, ak'ọtakada eli, ach'eli, achukọlọ ọwọ, kpai achẹñwu ẹnyọ. ku ma mọ lugbo omu ali ñwu,ọla eli ñwu, kpai ujiji ñwuamonẹ wewe mọ ru ẹnẹ ka efu ami akeli otemaje iko wa efu ojanẹ amẹnẹdudu. I chẹnẹ ki kwanẹ ki ma amonẹ wewe efu eli pop efu ọdọ 2000s kpai eli ki kọ efu album Face2Face (with the smash hit "African Queen") ki du ọla ñwu t'ejugege efu ami akeli yi Nijiria, amẹnẹdudu kpai ojanẹ ilẹi chakadu. Ogba taki ochu ẹkebie efu ọdọ 2014, ichẹnẹ ejẹ odu eli ñwu 2face Idibia. 2Baba chẹnẹ ejodudu ki gba urọmẹ MTV EMA Best African Act category efu ọdọ 2005 i la chẹnẹ ki gb'urọmẹ tu le chaka efu ọhiala am'amakeli yi Nijiria.

Efu ọdọ 2019, 2Baba, i keli dama kpai Cohbams Asuquo kpai Timi Dakolo, keli ki du tejugege right abo imọtọ.

I chẹnẹ ka efu ujọ abokẹlẹ ku ma dọ ma ki Plantashun Boiz, yi God Father Production.

 Abakwanẹ Ọlayi ñwu 
Ma fu Innocent Ujah Idibia bi efu ewo Jos. I dufu kwefu abo Idoma yi southern efu Benue State, alimeji Nijiria. I lo ti Mount Saint Gabriel's Secondary School yi Makurdi, Benue State. Tuface tefu Institute of Management & Technology, Enugu (IMT), ugbo ki ch'uchanẹ National Diploma course ñwu efu Business Administration and management. Ẹgba ki alo ti IMT, Idibia ( Lord Elly kwobi) i ch'akeli ujọ ki abo uñyi ukọchẹ lẹ ache, kpai ami uñyi ukọchẹ ki bọ ki dẹ ogbegbele ñwu dabi University of Nigeria kpai Enugu State University of Science & Technology. I tanẹ kwi uñyi ukọchẹ todu ki ranọ ali ekọ. Ali ki alo ti IMT, 2face Idibia chanẹ ekọ eli jingles yi GB Fan Club efu Enugu State Broadcasting Services (ESBS) efu ọdọ 1996.

Efu ọdọ 1996 gẹ, i chanẹ jẹ odu "2Face" (Tuface). I ka kini "ya tene du olayi ñwu tẹ ojoji ñwu aja".

Efu ọdọ 2016, i fu odu ñwu rida kwi Tuface ti 2Baba.

 Efu Plantashun Boiz 
I kwi efu ewo Lagos kpai akali ki kwi Benue onugo Blackface Naija. I li Blackface ẹgba kidẹ uñyi ukọchẹ edọ mẹgweji ñwu. kpai Blackface (Ahmedu Augustine Obiabo) mañyi Faze (Chibuzor Orji), ama mẹta lẹ chanẹ keli dama odu ujọ ma chi Plantashun Boiz.

Plantashun Boiz ma ke li album meji dufu: Body and Soul (efu ọdọ 2000) ta ku ma ta (efu ọdọ 2003) yi Nelson Brown's label (Dove Records) ta ku ma kpatuka efu ọdọ 2004. Uta ma che kpabie efu ọdọ wewe taku ma chanẹ keli ẹnẹ ka. Anubi lẹ ma dabi dama ta ku ma dọma "Faze vs Tuface" beef, efu ọdọ  2007 ta ki ma keli ẹkẹta ki che eli otita ma odu album lẹ chi Plan B (efu ọdọ 2007).

 Ukọlọ ẹnẹka 
Anubi ki kwefu Plantashun Boyz efu ọdọ 2004, abo ki bọ tene uña eli eko oji kọla ma . 2Baba du eli ñwu oji kọla ñwu ejodudu album Face 2 Face dufu (efu ọdọ 2004), ki ama k'ọtakada ojoji dọ ki ali ki album yi Nijiria efu 21st Century kwugbo akeli ka. Eli lẹ ñyatẹ dabi "Nfana Ibaga", "Ole", and "African Queen" (ku ma dọki ali ka efu ameli lile ki kwi Africa ki la chi soundtrack ñwi 2006 Hollywood movie Phat Girlz).

Anubi ki du album lẹ dufu, i du album  ẹkeji ñwu Grass 2 Grace du dufu efu ọdọ 2006, i nẹ ali lile dabu ali "One Love", "True Love, "4 Instance".
2Baba mi album añwago ñwu dufu efu ọdọ 2009 ku ma dọ ki The Unstoppable i ne li ka "Enter the Place". Akanya Album ekpẹ efu ọdọ 2007 jẹ ñwu ki rida ọjọ ki du album lẹ dufu kwefu ọdọ 2008 tẹ uchanẹ ọdọ 2009. Efu ọdọ 2010, 2Baba keli "International Edition"  album ko du ñwu chi The Unstoppable International Edition i jẹ ñwu che akeli Nijiria ejodudu ki nẹ ali ku ma ñyaja ñwu ñyọñyọ ojanẹ du. 2face i ke le meji kwefu eli international The Unstoppable album. Album lẹ gb'urọmẹ meji ọdọ 2010 SoundCity Music Video Awards. 2Baba i ñọ gb'urọmẹ Channel O Music Video ,Best African Western award kpai MTV Africa Music Awards ñwi Best Male Artist of the year.

Alu ki kwefu Kennis Music anubi ki keli ñwu ẹkeji solo album, i f'uñyi eli ewo ku ma dọ Hypertek Digital kọ. I chẹnẹ ka efu Sony All African One Project kpai ama keli mebie ki bọ ojanẹ abo dudu ki keli kpai R. Kelly mañyi Prince Lee odu eli lẹ chi "Hands Across the World".

 Edu ọwọ tọ 
2Baba, efu ọdọ 2016, chẹnẹ dudu ejodudu ki che ambassador of Italian alcoholic liqueur Campari. Efu ọdọ 2005, ma fu dọ odu ambassador of Guinness beer. I ñọ chi brand ambassador ñwi National Agency for Food and Drug Administration and Control. Efu ọdọ 2010, 2Baba dọwọ t'ọtakada ki ch'ukọlọ kpai Airtel Nigeria. alu ki ukọlọ ñwu kpai Airtel takpa, i dọwọ t'ọtakada atitọ ki ch'ukọchẹ kpai Globacom Telecommunication efu ochu ẹkẹlu efu ọdọ 2019. 2Baba chi  brand ambassador yi Pazino Homes and Gardens, abo ku ma t'uñyi, efu ochu ẹkẹbie efu ọdọ 2019. Ma fu Tuface kpai Wizkid du dagi ku ma che eju Hennessy artistry season efu ọdọ 2014. Efu ọdọ 2019, 2Baba mu di brand ambassador ejodudu ñwi Oraimo.

2Baba dọwọ t'ọtakada kpai real estate brand, pazino homes and garden i la chi brand ambassador abajoi.

 URỌMẸ 
2Baba gb'urọmẹ ka kwi MTV Europe Music Award, World Music Award ka,Headies Award mẹlu (Hip-hop award), Channel O Music Video Award mẹlẹ kpai BET award ka todu ukọlọ eli ñwu ki che, MTV Africa Music Award mẹlẹ, MOBO award ka, KORA award ka, Afrima Award mẹta, kpai uwewe urọmẹ ki bọ mañyu.

Efu ochu ẹlu efu ọdọ 2016, 2Baba gba ojima ọtakada Master of Arts in Music degree kwi Igbinedion University, Okada, Edo State, Nigeria.

Efu ochu ẹlu efu ọdọ 2019, ma mu ojima fellow of the school of music du ñwu kwi Music Department, Obafemi Awolowo University. I jẹ ñwu chẹnẹ ejodudu ku ma du urọmẹ yi ñwu yi first public lecture and fellowship award, ku ma che ọjọ k'ochu ẹkẹta nolu ogwu efu ọdọ 2019.

Efu ochu ẹjọ efu ọdọ 2019, ma mu 2Baba  dago ki che Ambassador for the Nigerian Stock Exchange (NSE).

 References 

Gbúgbe:Living people